Ενιαίο Παλλαϊκό Μέτωπο

Το Ενιαίο Παλλαϊκό Μέτωπο (Ε.ΠΑ.Μ.) είναι ελληνικό πολιτικό κόμμα το οποίο ιδρύθηκε στις 16 Ιουλίου 2011. Ιδρυτής και πρόεδρος είναι ο οικονομολόγος Δημήτρης Καζάκης.

 Ιστορικό 
Το Ε.ΠΑ.Μ. ιδρύθηκε ως πολιτική οργάνωση μετωπικού σχήματος στις 16 Ιουλίου 2011 και στις 27 Μαρτίου 2012 έλαβε τη νομική μορφή του, ως πολιτικό κόμμα, αφού στην ελληνική νομοθεσία δεν αναγνωρίζονται άλλες μορφές πολιτικής οργάνωσης. 

Το 1ο Συνέδριο του Ε.ΠΑ.Μ. πραγματοποιήθηκε στις 8 Απριλίου 2012, στο οποίο ψηφίστηκε το Καταστατικό του, εκλέχθηκε το 51μελές Εθνικό Συντονιστικό Συμβούλιο και αποφασίστηκε η κάθοδος του στις βουλευτικές εκλογές του Μαΐου του 2012.Δελτίο Τύπου του Ε.ΠΑ.Μ. για το 1ο Συνέδριο

Το Ε.ΠΑ.Μ. συμμετείχε στις εκλογές απευθύνοντας πρόσκληση σε κόμματα με σκοπό τη δημιουργία μετώπου ενάντια στην (μνημονιακή) κυβερνητική πολιτική. Σε συνεργασία με την Δημοκρατική Αναγέννηση ως συνασπισμός συνεργαζόμενων κομμάτων με την επωνυμία «ΟΧΙ» έλαβε 58.459 ψήφους (0,92%).  «Αποτελέσματα Βουλευτικών εκλογών Μαΐου 2012», Υπουργείο Εσωτερικών

Στις αρχές Ιουνίου 2013, πραγματοποιήθηκε στον Κεραμεικό το 2ο Συνέδριο του Μετώπου, όπου επαναβεβαιώθηκαν οι Ιδρυτικές του θέσεις, εγκρίθηκε η στρατηγική και η τακτική του εν όψει των τελευταίων πολιτικών εξελίξεων στην Ελλάδα και εκλέχθηκε το νέο Ε.Σ.Σ.. 

Το Ε.ΠΑ.Μ. συμμετείχε στις ευρωεκλογές του 2014, με αυτόνομη κάθοδο, λαμβάνοντας 49.334 ψήφους (0,86%). , Υπουργείο Εσωτερικών Συμμετείχε επίσης στις βουλευτικές εκλογές του Σεπτεμβρίου του 2015 και έλαβε 41.631 ψήφους (0,77%). Στις βουλευτικές εκλογές του 2019 συνεργάστηκε με το Αγροτικό Κτηνοτροφικό Κόμμα Ελλάδας και έλαβε 0,50%. Το Μάρτιο του 2021 ανακοινώθηκε η συνεργασία του Ε.ΠΑ.Μ. με τους Ελεύθερους Ανθρώπους του Γιώργου Τράγκα.Συνεργασία του Δ. Καζάκη με τον Γιώργο Τράγκα -Τι αναφέρει η ανακοίνωση του ΕΠΑΜΜεταγραφή για το κόμμα του Γιώργου Τράγκα- Μαζί του και ο Δημήτρης Καζάκης του ΕΠΑΜΟ Καζάκης στο κόμμα του Γιώργου Τράγκα - Η ανακοίνωση του ΕΠΑΜ Η συνεργασία ωστόσο έληξε έπειτα από δύο μήνες, ύστερα από απαίτηση για την αυτοδιάλυση του.Ελεύθεροι Ανθρωποι: Το κόμμα φυλλοροεί, αλλά ο Γιώργος Τράγκας έκανε εγκαίνια -Με φωτογραφίες Καραμανλή, Ανδρέα και Χριστόδουλου

Το 2022 συμμετείχε στην ίδρυση του εκλογικού πολιτικού συνασπισμού «Συμμαχία Ανατροπής», με την οποία έλαβε μέρος στις βουλευτικές εκλογές του Μαΐου του 2023, συγκεντρώνοντας 53.296 ψήφους (0,90%). Στις επαναληπτικές εκλογές του Ιουνίου δεν έλαβε μέρος. Η Συμμαχία Ανατροπής απαρτιζόταν από τα κόμματα:
 Ασπίδα Πολιτών – Άμεση Δημοκρατία
 Ενιαίο Παλλαϊκό Μέτωπο
 Κίνημα Δικαιοσύνης
 Κόμμα Ελλήνων Δανειοληπτών
 Μαζί για μια Ελεύθερη Ελλάδα
 Δημοκρατικό Κοινωνικό Κίνημα
 Δημοκρατικό Πατριωτικό Κόμμα «Εμπρός»

 Θέσεις 
Το ΕΠΑΜ αυτοπροσδιορίζεται ως μια σύμπραξη ανθρώπων από διαφορετικά κοινωνικοπολιτικά υπόβαθρα με σκοπό την εθνικοπoίηση της οικονομίας και του χρηματοπιστωτικού τομέα της χώρας τα οποία σύμφωνα με το κόμμα χρησιμοποιούνται καταχρηστικά ως μέσο ελέγχου της χώρας από ξένα συμφέρoντα. Ταυτόχρονα ζητά μαζικές μεταρρυθμίσεις στη λειτουργία του πολιτεύματος ώστε να εκπροσωπούνται τα αληθινά συμφέροντα και η θέληση της ελληνικής κοινωνίας, καθώς και να λογοδοτήσουν στη δικαιοσύνη οι πολιτικοί που οδήγησαν τη χώρα στην οικονομική κρίση χρέους. Στις διακηρύξεις του κόμματος προτάσσονται η αποδέσμευση από ιδεολογίες, η αποκήρυξη των ξένων παρεμβάσεων στην Ελλάδα και η μονομερής καταγγελία του χρέους ως παράνομο και καταχρηστικό. Προτείνει ακόμα την καθιέρωση Εθνικού Κρατικού Νομίσματος, καθώς και θεσμικές αλλαγές στη λειτουργία του Ελληνικού κράτους.https://www.epamhellas.gr/ti-einai-kai-ti-thelei-to-epam/

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2012 Ι Δημήτρης Καζάκης 58.459 0,92%  15ο κόμμαΕκτός Βουλής 2012 ΙΙ δε συμμετείχε  Εκτός Βουλής 2015 Ι  Εκτός Βουλής2015 ΙΙ 41.631 0,77%  11ο κόμμαΕκτός Βουλής 2019 28.269 0,50%  11ο κόμμαΕκτός Βουλής 2023 Ι 53.296 0,90%  9ο κόμμαΕκτός Βουλής 2023 ΙΙ δε συμμετείχε δε συμμετείχε  Εκτός Βουλής

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2014 Δημήτρης Καζάκης 49.334 0,86%  15η - 2019δε συμμετείχε - - 2024 13.804 0,35%  20η - 

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα
Κατηγορία:Ευρωσκεπτικιστικά κόμματα στην Ελλάδα